b'\n_START_ARTICLE_\nNaqadakulturen\n_START_PARAGRAPH_\nNaqadakulturen er en arkeologisk betegnelse for kulturgruppe og tidsepoke innenfor kobberalderens f\xc3\xb8rdynastiske Egypt i tidsrommet ca. 4400\xe2\x80\x933000 f.Kr. Den har navn etter byen Naqada i guvernement Qina._NEWLINE_Den siste fase, Naqada III, er sammenfallende med den urdynastiske periode i oldtidens Egypt, ogs\xc3\xa5 betegnet som tidlig bronsealder, 3200\xe2\x80\x933000 f.Kr.\n_START_SECTION_\nMonumenter og utgravninger\n_START_PARAGRAPH_\nF\xc3\xb8rdynastisk egyptere i Naqada I-perioden drev handel med Nubia i s\xc3\xb8r, med oasene i den vestlige \xc3\xb8rken i vest, og med andre kulturer i det \xc3\xb8stlige Middelhavet i \xc3\xb8st. De importerte ogs\xc3\xa5 obsidian fra Etiopia for \xc3\xa5 benytte som verkt\xc3\xb8y for \xc3\xa5 forme steinredskaper. Trekull som er funnet i gravene i Nekhen, og som har blitt datert til periodene Naqada I og II, har blitt identifisert som sedartr\xc3\xa6r fra Libanon.'